Obec Jaslovské Bohunice

Alena Haršányiová, hlavná kontrolórka obce

**STANOVISKO K NÁVRHU ZÁVEREČNÉHO**

**ÚČTU ZA ROK** **2016**

V zmysle § 18f , ods. 1 písm. c) zákona č. 369/1990 Zb. o obecnom zriadení v z.n.p.

**predkladám**

odborné stanovisko k  Návrhu záverečného účtu Obce Jaslovské Bohunice za rok 2016.

Odborné stanovisko som spracovala na základe predloženého Návrhu záverečného účtu Obce Jaslovské Bohunice za rok 2016.

**A: VÝCHODISKÁ SPRACOVANIA ODBORNÉHO STANOVISKA K NÁVRHU ZÁVEREČNÉHO ÚČTU OBCE JASLOVSKÉ BOHUNICE**

Návrh záverečného účtu obce Jaslovské Bohunice za rok 2016 je predložený na rokovanie obecného zastupiteľstva v zákonom stanovenej lehote, t.j. do 30. júna rozpočtového roka.

1. **Súlad so všeobecne záväznými právnymi predpismi**

Návrh záverečného účtu obce Jaslovské Bohunice je spracovaný v súlade so zákonom č. 583/2004 Z.tz. o rozpočtových pravidlách územnej samosprávy a o zmene a a doplnení niektorých zákonov v znení neskorších predpisov vo vnútornom členení na bežný, kapitálový a finančné operácie**.**

1. **Dodržanie informačnej povinnosti zo strany obce**

Návrh záverečného účtu bol verejne sprístupnený na úradnej tabuli obce v zákonom stanovenej lehote, t.j. najmenej 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení v znení neskorších predpisov a s § 16 ods. 9 zákona o rozpočtových pravidlách územnej samosprávy. Návrh bol zverejnený 08.06.2017.

1. **Metodická správnosť predloženého návrhu záverečného účtu**

Predložený návrh záverečného účtu obsahuje povinné náležitosti

podľa § 16 ods.5 zákona o rozpočtových pravidlách územnej samosprávy:

1. Údaje o plnení rozpočtu príjmov a výdavkov v členení podľa rozpočtovej klasifikácie
2. Bilanciu aktív a pasív
3. Prehľad o stave a vývoji dlhu
4. Prehľad o poskytnutých dotáciách
5. Údaje o nákladoch a výnosoch podnikateľskej činnosti

**B: ZOSTAVENIE ZÁVEREČNÉHO ÚČTU OBCE JASLOVSKÉ BOHUNICE**

Obec Jaslovské Bohunice pri zostavení návrhu záverečného účtu postupovala podľa § 16 od. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovala do záverečného účtu. V súlade s § 16 ods. 2 zákona o rozpočtových pravidlách územnej samosprávy finančne usporiadala svoje hospodárenie vrátane finančných vzťahov k zriadeným a založeným právnickým osobám,  štátnemu rozpočtu., štátnym fondom, rozpočtu vyššieho územného celku, rozpočtom iných obcí a ostatným právnickým a fyzickým osobám, ktorým poskytlo finančné prostriedky zo svojho rozpočtu.

Návrh záverečného účtu bol spracovaný v súlade so Zásadami rozpočtového hospodárenia obce a so Zásadami hospodárenia a nakladania s majetkom Obce Jaslovské Bohunice.

Predložený návrh záverečného účtu bol spracovaný podľa § 16 zákona o rozpočtových pravidlách územnej samosprávy. Obsahuje najmä údaje o plnení rozpočtu v členení podľa § 10 ods. 3 tohto zákona v súlade s rozpočtovou klasifikáciou, bilanciou aktív a pasív, prehľad o stave a výboji dlhu, hodnotenie plnenia programov obce.

Údaje o plnení rozpočtu boli spracované podľa rozpočtovej klasifikácie v zmysle opatrenia MF SR č. 16786/2007-31, ktorým sa ustanovuje druhová, organizačná a ekonomická klasifikácia rozpočtovej klasifikácie, ktorá je záväzná pri zostavovaní, sledovaní a vyhodnocovaní rozpočtov územnej samosprávy.

Predložený návrh záverečného účtu obce obsahuje povinné náležitosti podľa § 16 ods.5 zákona o rozpočtových pravidlách územnej samosprávy, a to údaje o plnení rozpočtu v členení podľa § 10 ods. 3 cit. zákona v súlade s rozpočtovou klasifikáciou, bilanciou aktív a pasív, prehľad o stave a výboji dlhu, hodnotenie plnenia programov obce, prehľad o poskytnutých dotáciách a údaje o nákladoch a výnosoch podnikateľskej činnosti

**ZÁVER**

Návrh záverečného účtu Obce Jaslovské Bohunice za rok 2016 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 cit. zákona.

Účtovná závierka za rok 2016 bola vykonaná podľa zákona č. 431/2002 Z.z. o účtovníctve v z.n.p. Účtovná závierka za rok 2016 vyjadruje verne vo všetkých významných súvislostiach finančnú situáciu Obce Jaslovské Bohunice k 31.12.2016 a výsledok hospodárenia za uvedený rok je v súlade so zákonom č. 431/2002 Z.z. o účtovníctve v z.n.p.

V zmysle § 16 ods.10 zákona o rozpočtových pravidlách územnej samosprávy odporúčam obecnému zastupiteľstvu uzatvoriť prerokovanie návrhu záverečného účtu Obce Jaslovské Bohunice za rok 2016 výrokom

**Celoročné hospodárenie schvaľuje bez výhrad**

V Jaslovských Bohuniciach, 16.06.2017

Alena Haršányiová

Hlavná kontroórka

Obce Jaslovské Bohunice